
R O M Â N I A 							
JUDEŢUL MUREŞ
CONSILIUL LOCAL AL MUNICIPIULUI TÂRGU MUREŞ

                                                                                                                                      Proiect
                                                                                                                                                                        (nu produce efecte juridice) * 

                                                                                                                                                        Iniţiator
                                                                                                                                 Primar                                                                
                                                                                                                                                SOÓS ZOLTÁN


H O T Ă R Â R E A     nr. ______

din _____________________ 2026

privind  aprobarea cuantumului unor taxe speciale percepute prin Compartimentul Fond Funciar 
și Registru Agricol pe anul 2027

Consiliul local al municipiului Târgu Mureş, întrunit în şedinţă ordinară de lucru,



Având în vedere: 
a) Referatul de aprobare nr. 44031/14.09.2026 iniţiat de Primar prin Direcţia Juridică Contencios Administrativ și Administrație Publică Locală-Compartimentul Fond Funciar și Registru Agricol, privind aprobarea cuantumului unor taxe speciale percepute prin Compartimentul Fond Funciar și Registru Agricol 
b) Raportul de specialitate nr. ......................................... al Direcției Fiscale Locale Târgu Mureș
c) Raportul Comisiilor de specialitate din cadrul Consiliului Local Municipal Târgu Mureş
 În conformitate cu prevederile :
· art. 5 alin. 2 din Legea nr. 145/2014 pentru stabilirea unor măsuri de reglementare a pieței produselor din sectorul agricol, cât și cele ale art. 475 alin. 2, 484, 486 alin. 5 din Legea nr. 227/2015 privind Codul fiscal și în conformitate cu art. 30 alin. 2 și alin. 6 din Legea nr. 273/2006 – privind finanțele locale, cu modificările și completările ulterioare,
· Legii nr. 24/2000 privind normele de tehnică legislativă pentru elaborarea actelor normative, republicată, a  art. 7 din Legea nr. 52/2003 privind transparenţa decizională în administraţia publică, republicată,
· art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a”  din OUG nr. 57/2019 privind Codul administrativ,

H o t ă r ă ş t e :

Art. 1. Se aprobă cuantumul unor taxe speciale percepute prin Compartimentul Fond Funciar și Registru Agricol de la data intrării în vigoare a prezentei hotărâri, după cum urmează:
 - Taxa pentru eliberarea adeverințelor după Registrul agricol – 18 lei;
 - Taxa pentru eliberarea copiilor de pe acte din domeniul agricol, planuri și hărți cadastrale – 18 lei ;     
      - Taxa pentru eliberarea atestatului de producător   – 11 lei;
  - Taxa pentru eliberarea carnetului de comercializare a produselor din sectorul agricol - 46 de  lei;

Art. 2. Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin  Compartimentul Fond Funciar și Registru Agricol.

Art. 3.  În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.
	
Art. 4.  Prezenta hotărâre se comunică - Compartimentului Fond Funciar și Registru Agricol.
                                                         

           



                                                                                Viză de legalitate
                             Secretarul general al Municipiului  Târgu Mureş,
      Bordi Kinga
                                                                                    









































R O M Â N I A                                                                                                                                               (nu produce efecte juridice)*
JUDEŢUL MUREŞ			                           		        
DIRECŢIA JURIDICĂ, CONTENCIOS ADMINISTRATIV ȘI ADMISTRAȚIE PUBLICĂ LOCALĂ
COMPARTIMENT FOND FUNCIAR ȘI REGISTRU AGRICOL          
Nr.  44031/14.09.2026                                                                                                                                                                                                                     Iniţiator
                                                  
                                                                                                                                                       PRIMAR
SOÓS ZOLTÁN  


REFERAT  DE  APROBARE
privind aprobarea cuantumului unor taxe speciale percepute prin Compartimentul Fond Funciar 
și Registru Agricol pe anul 2027


	Prin Legea nr. 145/2014,  pentru stabilirea unor masuri de reglementare a pieței produselor din sectorul agricol,  a fost reglementat modul de desfășurare a activităților economice,  de valorificare de către producătorii agricoli,  persoane fizice, a produselor agricole proprii și de exercitare a comerțului cu aceste produse  și totodată stabilește noile documente care trebuie deținute  de cei care desfășoară astfel de activități și anume:
	a) Atestatul de producător -  documentul eliberat persoanei fizice  care desfășoară activitate economică în sectorul agricol si care atestă calitatea de producător agricol persoană fizică si se eliberează de primării.
	b) Carnetul de comercializare a produselor din sectorul agricol -  documentul utilizat de persoana fizică care deține atestat de producător pentru exercitarea actului de comerț cu ridicata sau comerț cu amănuntul a produselor agricole obținute in ferma /gospodăria proprie.
	Costurile generate de tipărirea acestor documente, potrivit art. 5 alin 2  din Legea nr. 145/2014,  se suportă de consiliile județene, iar sumele cheltuite de acestea  se recuperează prin grija primarilor din sumele achitate de solicitanți pentru eliberarea acestora, stabilite prin hotărâri ale autorității deliberative la propunerea autorității executive. 
	Având în vedere că pentru anul 2027 nu avem nevoie să comandăm formulare pentru atestate de producător și carnete de comercializare ( deținem suficiente), considerăm că nu trebuie să majorăm taxele pentru eliberarea acestora și propunem să rămână la nivelul anului 2026, celelalte taxe speciale prevăzute de art. 484 și art. 486 alin. 5 din Legea nr. 227/2015 privind Codul fiscal, urmând să se majoreze cu rata inflației. 
	Rata inflației comunicată oficial de Institutul Național de Statistică pentru anul 2025 a fost de 7,3%.
	Față de cele arătate mai sus supunem  Consiliului Local aprobarea cuantumului taxelor speciale percepute prin Compartimentul Fond Funciar și Registru Agricol pe anul 2027, respectiv: 
Taxa pentru eliberarea atestatului  de producător - 11 lei; 
	Taxa pentru eliberarea carnetului de comercializare a produselor din sectorul agricol - 46 lei.
	Taxa pentru eliberarea adeverințelor după Registru agricol – 18 lei
  	Taxa pentru eliberarea copiilor de pe acte din domeniul agricol, planuri și hărți cadastrale -  18 lei
				                        
Direcția Juridică, Contencios Administrativ și Administrație Publică Locală
Director executiv D.J.C.A.A.P.L.
Buculei Dianora Monica  

